Sukilėlių ąžuolas

Sukilėlių ąžuolas – valstybės saugomas ąžuolas, augantis Marijampolėje, Kvietiškio mikrorajone, prie Marijampolės kolegijos. Kolegija įsikūrusi senojo Kvietiškio dvaro teritorijoje. Medis pasiekiamas iš P. Armino gatvės. 

Valstybės saugomu gamtos paveldo objektu ąžuolas paskelbtas Lietuvos Respublikos aplinkos ministro 2017 m. balandžio 10 d. įsakymu Nr. D1-288.Saugomų teritorijų valstybės kadastras. Sukilėlių ąžuolas stvk.lt/map

 Istorija 

Pasak istoriko Benjamino Mašalaičio, jis pasodintas 1831-1833 metais 1831 metų sukilėlių, žuvusių Marijampolės mūšyje Kvietiškio dvaro apylinkėse, palaidojimo vietoje. Vietiniai gyventojai surinko jų lavonus, plaukiančius Šešupe, atnešė nuo upės ant kalnelio ir palaidojo kaip pridera. Kapo gale pastatė kryžių. Tačiau vėliau kryžius buvo ne kartą nugriaunamas (spėjama, dvarininko nurodymu), tad jo vietoje buvo pasodintas ąžuolas, kuris išliko iki mūsų dienų. 

 Duomenys 

 Medžio rūšis: paprastasis ąžuolas (Quercus robur L.)
 Aukštis: 26,5 m
 Kamieno apimtis 1,3 m aukštyje: 4,10 m
 Amžius: apie 175 metai

 Šaltiniai 

 Nuorodos 

 Arboristikos centras. Sukilėlių arba Kvietiškio ąžuolas
 Kvietiškio dvaro parkas kviečia 

Kategorija:Lietuvos gamtos paveldo objektai
Kategorija:Marijampolės savivaldybės paveldas
Kategorija:1831 m. sukilimas